اسلام آباد (اے پی پی) وزیراعظم نا خصوصی کمکار حوالکاری وشینکاری ڈاکٹر فردوس عاشق اعوان پارینے کہ پاکستان نا الس ءِ کورونادین آن رکھنگ و اوفتے کن ریلیف نا فراوانی ءِ وزیراعظم عمران خان اولیت ایتک ، الس ناآسراتی تا کسر اٹ بروک آ ہچ ءُ اڑاند اسے سگپنہ۔ سے شنبے نادے آ تینا ٹویٹ اٹی خصوصی کمکار ڈاکٹر فردوس عاشق اعوان پارے کہ صوبہ غاتون کمکاری و ہم گرنچی تون مون آ ہنسا حقدار بندغ آتا اُراتسکان سرمرینہ۔ صنعت نا مرحلہ وار پہیہ ءِ چلیفنگ کن نیشنل کوآرڈینیشن کمیٹی نا سلاہ و سوج آتے ہم کابینہ نا مون آ تخنگک۔ ڈاکٹر فردوس عاشق اعوان پارے کہ ریلیف نا کوشست آتے کن ٹائیگر فورس و سخی تا کڑد آ لائحہ عمل اس جوڑ کننگک۔ اوپارے کہ اینو کابینہ دیوان اٹی حکومت نا ریلیف گام گیج آتا شیفکو کہول آ گدریفنگ نا عمل نا جاچ ءِ ہلنگک۔
